CELEX: 32020R1643
Language: hr
Date: 2020-11-05 00:00:00
Title: Provedbena uredba Komisije (EU) 2020/1643 оd 5. studenoga 2020. o izmjeni Provedbene uredbe (EU) br. 540/2011 u pogledu roka važenja odobrenja aktivnih tvari kalcijev fosfid, denatonijev benzoat, haloksifop-P, imidakloprid, pencikuron i zeta-cipermetrin (Tekst značajan za EGP)

6.11.2020   
               
               
                  HR
               
               
                  Službeni list Europske unije
               
               
                  L 370/18
               
            
         PROVEDBENA UREDBA KOMISIJE (EU) 2020/1643
         оd 5. studenoga 2020.
         o izmjeni Provedbene uredbe (EU) br. 540/2011 u pogledu roka važenja odobrenja aktivnih tvari kalcijev fosfid, denatonijev benzoat, haloksifop-P, imidakloprid, pencikuron i zeta-cipermetrin
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 17. prvi stavak,
         budući da:
         
                     (1)
                  
                  
                     U dijelu A Priloga Provedbenoj uredbi Komisije (EU) br. 540/2011 (2) utvrđene su aktivne tvari koje se smatraju odobrenima na temelju Uredbe (EZ) br. 1107/2009.
                  
               
                     (2)
                  
                  
                     Provedbenom uredbom Komisije (EU) 2017/195 (3) rok važenja odobrenja aktivnih tvari kalcijev fosfid i denatonijev benzoat produljen je s 31. kolovoza 2019. na 31. kolovoza 2022., a rok važenja odobrenja aktivne tvari imidakloprid produljen je s 31. srpnja 2019. na 31. srpnja 2022.
                  
               
                     (3)
                  
                  
                     Provedbenom uredbom Komisije (EU) 2017/555 (4) rok važenja odobrenja aktivne tvari zeta-cipermetrin produljen je s 30. studenoga 2019. na 30. studenoga 2021.
                  
               
                     (4)
                  
                  
                     Provedbenom uredbom Komisije (EU) 2018/1266 (5) rok važenja odobrenja aktivne tvari pencikuron produljen je s 31. svibnja 2021. na 31. svibnja 2024.
                  
               
                     (5)
                  
                  
                     Provedbenom uredbom Komisije (EU) 2018/670 (6) rok važenja odobrenja aktivne tvari haloksifop-P produljen je s 31. prosinca 2020. na 31. prosinca 2023.
                  
               
                     (6)
                  
                  
                     Zahtjevi za obnovu odobrenja predmetnih aktivnih tvari podneseni su u skladu s člankom 1. Provedbene uredbe Komisije (EU) br. 844/2012 (7). Međutim, za aktivne tvari kalcijev fosfid, denatonijev benzoat, haloksifop-P, imidakloprid, pencikuron i zeta-cipermetrin podnositelji zahtjeva potvrdili su da više ne podupiru zahtjev za produljenje odobrenja.
                  
               
                     (7)
                  
                  
                     S obzirom na cilj članka 17. prvog stavka Uredbe (EZ) br. 1107/2009, produljenje rokova važenja tih tvari, koji su utvrđeni provedbenim uredbama (EU) 2017/195, (EU) 2017/555, (EU) 2018/1266 i (EU) 2018/670, više nije opravdano. Stoga je primjereno propisati da odobrenja za haloksifop-P i pencikuron istječu na datume na koje bi istekla bez produljenja. Za aktivne tvari kalcijev fosfid, denatonijev benzoat, imidakloprid i zeta-cipermetrin datumi isteka odobrenja prije produljenja bili su u 2019. Stoga bi datum isteka odobrenja tih aktivnih tvari trebalo utvrditi što je prije moguće i dati državama članicama dovoljno vremena da povuku odobrenja za sredstva za zaštitu bilja koja sadržavaju te tvari.
                  
               
                     (8)
                  
                  
                     Provedbenu uredbu (EU) br. 540/2011 trebalo bi stoga na odgovarajući način izmijeniti.
                  
               
                     (9)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Prilog Provedbenoj uredbi (EU) br. 540/2011 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 5. studenoga 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 309, 24.11.2009., str. 1.
         
         
            (2)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).
         
            (3)  Provedbena uredba Komisije (EU) 2017/195 оd 3. veljače 2017. o izmjeni Provedbene uredbe (EU) br. 540/2011 u pogledu produljenja rokova važenja odobrenja nekoliko aktivnih tvari iz dijela B Priloga Provedbenoj uredbi (EU) br. 686/2012 (Program obnove AIR IV) (SL L 31, 4.2.2017., str. 21.).
         
            (4)  Provedbena uredba Komisije (EU) 2017/555 оd 24. ožujka 2017. o izmjeni Provedbene uredbe (EU) br. 540/2011 u pogledu produljenja rokova važenja odobrenja nekoliko aktivnih tvari iz dijela B Priloga Provedbenoj uredbi (EU) br. 686/2012 (Program obnove AIR IV) (SL L 80, 25.3.2017., str. 1.).
         
            (5)  Provedbena uredba Komisije (EU) 2018/1266 оd 20. rujna 2018. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari 1-dekanol, 6-benziladenin, aluminijev sulfat, azadiraktin, bupirimat, karboksin, kletodim, cikloksidim, dazomet, diklofop, ditianon, dodin, fenazakin, fluometuron, flutriafol, heksitiazoks, himeksazol, indolilbutanska kiselina, izoksaben, sumporno vapno, metaldehid, paklobutrazol, pencikuron, sintofen, tau-fluvalinat i tebufenozid (SL L 238, 21.9.2018., str. 81.).
         
            (6)  Provedbena uredba Komisije (EU) 2018/670 оd 30. travnja 2018. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari bromukonazol, buprofezin, haloksifop-P i napropamid (SL L 113, 3.5.2018., str. 1.).
         
            (7)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).
      
      
         
            PRILOG
            Dio A Priloga Provedbenoj uredbi (EU) br. 540/2011 mijenja se kako slijedi:
            
                        (1)
                     
                     
                        u šestom stupcu, prestanak odobrenja, u retku 216., imidakloprid, datum se zamjenjuje datumom „1. prosinca 2020.”;
                     
                  
                        (2)
                     
                     
                        u šestom stupcu, prestanak odobrenja, u retku 226., denatonijev benzoat, datum se zamjenjuje datumom „1. prosinca 2020.”;
                     
                  
                        (3)
                     
                     
                        u šestom stupcu, prestanak odobrenja, u retku 261., kalcijev fosfid, datum se zamjenjuje datumom „1. prosinca 2020.”;
                     
                  
                        (4)
                     
                     
                        u šestom stupcu, prestanak odobrenja, u retku 281., zeta-cipermetrin, datum se zamjenjuje datumom „1. prosinca 2020.”;
                     
                  
                        (5)
                     
                     
                        u šestom stupcu, prestanak odobrenja, u retku 309., haloksifop-P, datum se zamjenjuje datumom „31. prosinca 2020.”;
                     
                  
                        (6)
                     
                     
                        u šestom stupcu, prestanak odobrenja, u retku 349., pencikuron, datum se zamjenjuje datumom „31. svibnja 2021.”